Nr. L 57/20 De Europæiske Fællesskabers Tidende 1. 3. 86 KOMMISSIONENS FORORDNING (EØF) Nr. 578/86 af 28. februar 1986 om afgift på majs, som eksporteres fra Spanien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 90, stk. 1, og ud fra følgende betragtninger : Spanien har underskud på majs; dette underskud må dækkes ved hjælp af import; Spaniens egen ordning, som gælder indtil den 28. februar 1986, medfører en pris på importeret majs, der er lavere end den, som ifølge Fællesskabets bestemmelser gælder fra den 1. marts 1986 ; dette har i de seneste måneder ført til øget import med henblik på fortsat fordel af den gunstigere nationale ordning ; der er risiko for, at majs, som er importeret til Spanien før den 1. marts 1986, geneksporteres til Fællesskabet i dets sammensætning pr. 31. december 1985, til Portugal eller til tredjelande ; på grund af forsyningssituationen må sådanne transaktioner betragtes som en fordrejning af samhandelen og kan fremkalde konkurrenceforvridnin- ger ; i Spanien er markedsprisen på majs højere end den pris, der skal betales for importeret majs ; det er derfor nødven- digt, at der indtil udgangen af produktionsåret 1985/86 lægges en afgift på majs, som eksporteres fra Spanien ; afgiftsbeløbet bør beregnes på grundlag af forskellen mellem Fællesskabets tærskelpris i februar 1986, med fradrag af tiltrædelsesudligningsbeløbet, og den spanske indgangspris for importeret majs i samme måned ; der er imidlertid ikke grundlag for at opkræve denne afgift, såfremt der ikke er fastsat nogen eksportrestitution for majs ; den ønskede hensigt vil i så fald kunne opnås, hvis blot der stilles en sikkerhed, som er lig med afgifts- beløbet ; de i denne forordning fastsatte foranstaltninger er i over- ensstemmelse med udtalelse fra Forvaltingskomiteen for Korn — UDSTEDT FØLGENDE FORORDNING : Artikel 1 1. —Eksport af majs henhørende under pos. 10.05 B i den fælles toldtarif fra Spanien til et tredjeland, til Portugal eller til en medlemsstat i Fællesskabet i dettes sammensætning pr. 31. december 1985 pålægges en afgift, som opkræves ved udførselsangivelsens godkendelse, såfremt transaktionen finder sted mellem den 1. marts 1986 og slutningen af produktionsåret 1985/86. 2. Afgiftsbeløbet er lig med forskellen mellem den gældende tærskelpris i februar 1986, med fradrag af tiltræ- delsesudligningsbeløbet pr. 1. marts, og den spanske indgangspris på majs i februar 1986. Tærskelprisen og tiltrædelsesudligningsbeløbet omregnes til pesetas ved hjælp af den gældende repræsentative kurs pr. 1. marts 1986. 3. Såfremt der ikke er fastsat nogen eksportrestitution for majs, stiller eksportøren, uanset stk. 1 og 2, ved udfør- selsangivelsens godkendelse en sikkerhed på et beløb, som er lig med den i stk. 2 fastsatte afgift. Denne sikkerhed frigives, når eksportøren fremlægger bevis for, at den eksporterede vare er overgået til forbrug i et tredje- land. Artikel 2 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. februar 1986. På Kommissionens vegne Frans ANDRIESSEN Næstformand